﻿ Jilts biikn-hrigiile s 4^^^?>**?| ^ înd i-am spus prima oai'â maestrului Cazaban — după transmisia, '-'■';^":^T-:^fl| la Televiziune, a piesei Moartea unui comis-volajor — că seamănă foarte mult cu Caragiale şi că ar mérita să se série o piesă pentru această rară întîmplare, s-a întors, parcă supărat, spre mine, măsurîndu-mă din cap pînă-n picioare : — C-eşti copil ? Imediat a izbucnit în rîs, mulţumit c-a reusit, cu o singură replică, să-mi respingă ideea, dar şi să schiţeze o atitudine tipică de-a lui nenea Iancu, să infirme şi să confirme, în acelaşi timp, un lucru Mai tîrziu — peste cîţiva ani —, cînd o asemenea piesă s-a scris şi am început să lucrez eu el la rolul lui Caragiale, am înţeles că voluptatea paradoxului, bucu- ria aprobării şi infirmării concomitente formau o trăsătură esenţială a umorului lui Cazaban Surprinzătoarea mobilitate de spirit îi permitea să schimbe foarte repede unghiul de vedere şi apreciere a obiectului, uimind în prima clipă, dar stîrnind imediat hazul, prin alăturarea plină de semnificaţie a celor mai neasteptate aspecte Inteligenţa, justeţea fanteziei, precizia mijloacelor de exprimare artistică îi permiteau să se joace cu imaginile, să le răsucească şi să se răsucească în jurul lor ca un acrobat, creînd reprezentări comice de o rară plasticitate Un fapt, un per- sonaj descris sau comentat pe scenă de Jules Cazaban devenea imediat vizibil, căpăta relief, „avea aer" de jur împrejur Tot aşa găsea, pentru propriul său per- sonaj, atitudinea cea mai paradoxale, cea mai puţin comodă, dar cea mai expresivă Era unul dintre puţinii noştri interpreţi adevăraţi ai rolurilor de bufoni sha- kespeareeni, în care inteligenţa, subtilitatea şi marea sa mobilitate interioară se uneau într-un comic agresiv şi eficient, de o calitate deosebită Această forţă comică, această libertate a expresiei i-au permis să realizeze cu strălucire prima întruchipare scenică în teatrul romînesc a figurii lui Caragiale, care a depăşit nive- lul unei apariţii sau rolul unui rezoneur într-o „faţă de cortină" Jules Cazaban a descoperit la Caragiale atitudinea de bază în raporturile cu contemporanii săi în interpretarea lui Caragiale, el avea facultatea de a-şi cultiva partenerul, de a-1 stîrni să dea la iveală tot ce ştie şi tot ce poate Cazaban-Cara- giale poseda o capacitate mimetică neobişnuită, adaptîndu-se mereu partenerului, imitîndu-i cu o subtilă ironie gesturile, atitudinile, felul de a gîndi şi a vorbi, pînà ce acesta renunţa la légitima suspiciune, începea să se simtă la largul său, şi — continuu încurajat de identitatea reacţiilor lui Caragiale — se desfăcea ca o scoică în apă caldă, dîndu-şi la iveală toată prostia şi nemernicia Urma, fireşte, în cul- mea intimităţii stabilité, lovdtura care-1 năucea şi-1 ustura pe bietul ticălos, inca- pabil să priceapă că numai din ură şi dispreţ pentru felul său de a fi s-a com­ portât şi Caragiale la fel Cazaban a înţeles că marele satiric era continuu în război cu societatea vremii, începînd de la celé mai simple şi mai nebăgate în seamă manifestări ale ei Eleganţa şi solemnitatea epocii, gesturile bărbaţilor „serioşi", manifestările cabotine de dem- nitate şi cavalerism aie miticilor, galanteria şi spiritul retoric general, toate erau batjocorite — şi nu numai în scris, dar chiar în comportarea zilnică a scriitorului Cazaban-Caragiale împrumuta adesea gesturile şi atitudinile contemporanilor, pentru a le sublinia ridicolul cu acea ştiinţă a imjtării şi sublinierii unui gest pe care o au comicii de vocaţie In felul acesta a reuşit actorul să transforme asemănarea fizică într-o iden- titate umană mult mai amplă şi mai importantă, lăsîndu-ne amintire, alături de imaginea sa, pe aceea a marelui Caragiale D Esrig www cimec ro